दरअसल सिन्हा पटना विश्वविद्यालय में छात्र रहने के बाद शिक्षक भी रहे थे. इसके अलावा जब लालू ने आरएसएस के लोगों के बारे में कुछ व्यक्तिगत आरोप लगाये तब सिन्हा ने कहा कि आप खगड़ि‍या में किसके साथ नाच रहे थे सब जानते हैं. लेकिन जैन हवाला कांड में नाम आने के बाद सिन्हा ने कुछ घंटे के अंदर जब इस्तीफ़ा दे दिया तब उनके विरोधी भी आश्‍चर्यचकित रह गए थे. और जब बिहार में पार्टी की कमान दी गयी तब पार्टी के नेता भी उनके रूटीन से परेशान रहते थे. हालांकि केंद्रीय वित्त मंत्री बनने के बाद बिहार में उस समय बहुत सारी परियोजनाएं शुरू कराने में उन्‍होंने सक्रि‍य भूमिका अदा की थी.